**ELŐTERJESZTÉS**

Bonyhád Város Önkormányzati Képviselő- testületének 2019. október 20-i

alakuló ülésére

|  |  |
| --- | --- |
| Tárgy: | Alpolgármesterek tiszteletdíjának, költségtérítésének megállapítása |
| Előterjesztő: | Filóné Ferencz Ibolya polgármester |
| Előterjesztést készítette: | Dr. Puskásné Dr. Szeghy Petra jegyzőDr. Márton Antal aljegyző |
| Az előterjesztés a jogszabályi feltételeknek megfelel: | Dr. Puskásné dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

Az alpolgármester tiszteletdíját a Magyarország helyi önkormányzatairól szóló 2011. évi CLXXXIX. törvény **80. §** (1) bekezdése határozza meg az alábbiak szerint: a főpolgármester-helyettes, a főállású alpolgármester, a megyei közgyűlés alelnöke illetményének összegét a főpolgármester, a polgármester, a megyei közgyűlés elnöke illetménye 70 - 90%-a közötti összegben a képviselő-testület állapítja meg. A 10000 fő vagy az alatti lakosságszámú település alpolgármestere illetményének összegét a képviselő-testület állapítja meg úgy, hogy az nem haladhatja meg a polgármester illetménye 90%-át.

Ugyanezen paragrafus (2)bekezdése szerint a társadalmi megbízatású alpolgármester tiszteletdíját a képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja 90%-át. A társadalmi megbízatású polgármester havonta a polgármester illetménye 50%-ával megegyező mértékű tiszteletdíjra jogosult. Ez az összeg Bonyhád tekintetében 349.000,- Ft.

A főpolgármester-helyettes, a főállású alpolgármester, a társadalmi megbízatású alpolgármester, a megyei közgyűlés alelnöke havonta az illetményének, tiszteletdíjának 15%-ában meghatározott összegű költségtérítésre jogosult.

A társadalmi megbízatású polgármester tiszteletdíja 349.000,- Ft, ennek 90%-a 314.100,- Ft.

Polgármester asszony a testületi ülésen tesz javaslatot az összegre, az alpolgármester(ek) megválasztását követően.

**Határozati javaslat I.**

Bonyhád Város Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 80. § (2) bekezdésében kapott hatáskörében eljárva, figyelemmel a törvény 71. § (2) - (5) bekezdésében foglaltakra ………………….. alpolgármester illetményét 2019. október 13-ától ………..,- Ft/hó összegben állapítja meg.

A képviselő-testület a 137/2014. (X. 19.) számú önkormányzati határozatot egyúttal hatályon kívül helyezi.

A képviselő-testület felkéri a jegyzőt a szükséges intézkedések megtételére.

Határidő: azonnal

Felelős: dr. Puskásné dr. Szeghy Petra jegyző

**Határozati javaslat II.**

Bonyhád Város Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 80. § (3) bekezdésében kapott hatáskörében eljárva …………… alpolgármester költségtérítését 2019. október 13-ától …………. Ft/hó összegben állapítja meg.

A képviselő-testület a 137/2014. (X. 19.) számú önkormányzati határozatot egyúttal hatályon kívül helyezi.

A képviselő-testület felkéri a jegyzőt a szükséges intézkedések megtételére.

Határidő: azonnal

Felelős: dr. Puskásné dr. Szeghy Petra jegyző

Bonyhád, 2019. október 16.

 Filóné Ferencz Ibolya

 polgármester